**נספח א'**

**מודעה לפרסום בעיתונות ובאתר האינטרנט של כללית**

**מכרז פומבי 04-359/23 לאספקת עציצים מלאכותיים עבור מחוז דן-פ"ת של שירותי בריאות כללית**

1. מוזמנות בזה הצעות לאספקת עציצים מלאכותיים עבור מחוז דן-פ"ת של שירותי בריאות כללית (להלן: "**המוצרים**") עבור מחוז דן-פת של שירותי בריאות כללית (להלן: "**כללית**"), והכל כמפורט במסמכי המכרז ובנספחיו.
2. ההתקשרות הנה למשך תקופה בת 60 חודשים (בכפוף לזכותה של כללית להביא את ההתקשרות לסיום במועד מוקדם יותר).
3. להלן תמצית **תנאי הסף** להשתתפות במכרז:
   1. המציע מנהל פנקסי חשבונות ורשומות על פי הוראות חוק עסקאות גופים ציבוריים (אכיפת ניהול חשבונות ותשלום חובות מס), התשל"ו-1976 וקיימים בידו כל האישורים והתצהירים הנדרשים לפיו.
   2. ב-12 החודשים שקדמו למועד האחרון להגשת הצעות, המציע סיפק, ללקוח אחד לפחות, עציצים מלאכותיים, בהיקף כספי שלא פחת מ 280,000 ש"ח (לפני מע"מ) ללקוח בשנה.
   3. המציע אינו מצוי בהליכי חדלות פירעון, פירוק, כינוס נכסים או הסדר נושים.
4. המציע יהיה אחראי לבדיקת תנאי המכרז, לרבות פרטי ותנאי ההתקשרות וכל מידע רלוונטי אחר. להסרת ספק, התנאים המפורטים במודעה זו הנם תמצית תנאי הסף לצורך השתתפות במכרז. אי עמידת המציע בתנאי הסף עלולה להביא לפסילת הצעתו. **כל יתר התנאים והמסמכים מפורטים בהרחבה בשאר מסמכי המכרז.**
5. מודעה זו הנה בלתי נפרדת מכלל מסמכי המכרז ואין בה כדי לגרוע מהתנאים המפורטים במסמכי המכרז, אלא להוסיף עליהם. במקרה של סתירה בין האמור בשאר מסמכי המכרז לבין האמור במודעה זו, יגברו מסמכי המכרז.
6. כללית אינה מתחייבת לקבל את ההצעה הזולה ביותר או כל הצעה שהיא. כללית רשאית על פי שיקול דעתה הבלעדי לקבל את ההצעה כולה או חלקים ממנה או לפצל את ההזמנה בין מספר מציעים או לממשה בשלבים או לבטל את המכרז.
7. יתר תנאי המכרז והליך בחירת ההצעה הזוכה מפורטים במסמכי המכרז המלאים, המתפרסמים באתר המכרזים של הכללית, בו עשויים להתפרסם מעת לעת עדכונים שוטפים אודות המכרז בכתובת www.clalit.co.il.
8. ההצעה תוגש לתיבת מכרזים מקוונת דרך במערכת "רמדור" (להלן: "**התיבה האלקטרונית**"). ההצעות יוגשו לא יאוחר מיום **07/02/2023 בשעה 12:00** (להלן: "**המועד האחרון להגשת ההצעות**"). לא תתקבלנה הצעות שהופקדו בתיבה האלקטרונית לאחר המועד האחרון שנקבע להגשת ההצעות. אין להגיש את ההצעות בכל דרך אחרת זולת התיבה האלקטרונית.

מודעה זו מתפרסמת גם באתר כללית: [www.clalit.co.il](https://www.clalit.co.il/).